برمنگھم

برمنگھم  ایک شہر اور میٹروپولیٹن برو ہے، جو انگلستان کی ویسٹ مِڈلَینڈز کاؤنٹی میں واقع ہے۔ لندن کے بعد یہ برطانیہ کا سب سے زیادہ آباد شہر ہے، برمنگھم شہر کی آبادی دس لاکھ سے زائد ہے۔ اور اس کے مضافات علاقوں کو شامل اس کی آبادی قریباً پچیس لاکھ ہے۔

قرون وسطیٰ میں برمنگھم میانہ وسعت کا بازاری شہر تھا اور اٹھارویں صدی میں صنعتی انقلاب کے دوران بین الاقوامی طور پر نامور بن گیا۔ اس وقت برمنگھم سائنس، ٹیکنولوجی اور اقتصادی انتظام میں عالمی ترقی میں سب سے آگے نکل گیا تھا اور اختراعوں کے ایک سلسلے کا ذمہ دار تھا جس نے جدید صنعت یافتہ سماج کی بنیاد قائم کی۔

برمنگھم ایک اہم بین الاقوامی تجارتی مرکز ہے اور حمل و نقل، خرید و فروخت نیز تقریبوں اور کانفرنسوں کا مرکز ہے۔ اس میں چھ یونیورسٹیاں واقع ہیں، جس کے سبب وہ لندن کے علاوہ اعلیٰ تعلیم اور علمی تحقیقات کا ملک میں سب سے بڑا مرکز ہے۔ برمنگھم کے اہم ثقافتی ادارے بین الاقوامی طور پر مشہور ہیں اور شہر میں موسیقی، فنون، ادب اور طباعت کی متنوع اور اثر انداز حلقے ہیں۔

 تاریخ 
برمنگھم نے 1166ء میں ایک چھوٹے قصبے کی روپ میں جنم لیا تھا۔ کئی صنعتیں برمنگھم میں اٹھارویں اور انیسویں صدیوں کے دوران قائم ہوئیں۔ ان میں ہتھیار اور کھانے کی چیزیں بنانے کی صنعتیں شامل تھیں۔ برطانیہ کی ملکہ وِکٹوریا نے 1889ء میں برمنگھم کو شہر کا رُتبہ دیا۔ برمنگھم نے پہلی اور دوسری عالمی جنگ کی کوشش میں ایک اہم کردار ادا کیا۔ تاہم عالمی جنگ کے فوراً بعد کی نسبت میں آج کل کافی کم صنعتیں رہتی ہیں۔

 حوالہ جات 

زمرہ:انگلستان کے اضلاع
زمرہ:انگلستان کے کاؤنٹی ٹاؤن
زمرہ:مملکت متحدہ میں ٹاؤن
زمرہ:چھٹی صدی میں آباد ہونے والے مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:مغربی مڈلینڈز (کاؤنٹی) میں ٹاؤن